OpenLLM-France/wikimedia huggingface dataset:
# Guerra Civil laosiana

La Guerra Civil de Laos (1953-1975) es va lliurar entre els comunistes del Pathet Lao (incloent molts vietnamites del nord) i el Govern del Regne de Laos. Es tracta d'un conflicte en què tant els polítics dretans com els esquerrans van rebre grans suports externs en el que es convertí en una guerra subsidiària entre les dues superpotències de la Guerra Freda. Als Estats Units es coneix també com la Guerra Secreta.
El Regne de Laos era un teatre per operacions encobertes dels bel·ligerants durant la guerra de Vietnam. El Tractat Franco-Laosià d'Amistat i Associació signat el 22 octubre 1953, va transferir els poders colonials francesos - excepte el control dels assumptes militars - al Govern de Laos - que no incloïa cap representant de moviments anticolonials nacionalistes - i d'altra banda establia Laos com a membre independent de la Unió francesa.
Els combats a Laos involucraren l'Exèrcit de Vietnam del Nord, els Estats Units, Tailàndia, i les forces vietnamites del Sud directament i a través de forces intermediaries irregulars en una batalla pel control de l'estratègica geografia del país. L'Exèrcit del Vietnam del Nord va ocupar l'àrea per al seu propi ús en el que es conegué com la Ruta Ho Chi Minh per facilitar el subministrament i com a zona de descans per a les ofensives al Vietnam del Sud.
A l'Operació Hotfoot les Forces Especials de l'Exèrcit dels Estats Units es van encarregar des de 1959, conjuntament amb assessors militars francesos, d'entrenar les milícies Hmong i els Yao, per lluitar contra la guerrilla comunista del Pathet Lao. En plena Guerra del Vietnam, la CIA se’n va aprofitar i va construir secretament, al bell mig del territori hmong, l'aeroport militar de Long Tieng, conegut en codi com Lima Site 98, que va ser batejat aleshores com “l'indret més secret del món”. Del no res va aparèixer una ciutat de 40.000 habitants regida pel tràfic d'armes i l'heroïna, que va inspirar la pel·lícula Apocalypse now (1979) de Francis Ford Coppola. Des d'aquí es donava cobertura a les tropes nord-americanes que lluitaven al Vietnam i els hmong, que van impedir la invasió de Laos per part del Vietcong.
Els vietnamites del Nord i el Pathet Lao van sortir victoriosos el 1975, com a part d'una victòria general comunista a Indoxina aquest mateix any.

## Referències

* ↑ «Laos». UCDP Conflict Encyclopedia (Uppsala Universitet). Arxivat de l'original el 2012-01-21 [Consulta: 2 juliol 2022].
* ↑ «FO Files for the United States of America, Series Two: Vietnam, 1959-1975, Part 2, Laos, 1959-1963» (en anglès). Adam Matthew Publications. [Consulta: 2 juliol 2022].
* ↑ Celeski, Joseph D. Special Air Warfare and the Secret War in Laos (en anglès). Air University Press, 2019, p. 24. ISBN Air University Press.
* ↑ Courtois, Stephane. The black book of communism: crimes, terror, repression (en anglès). Cambridge, Mass.: Harvard University Press, 1999. ISBN 0-674-07608-7.

## Vegeu també

* Guerra del Vietnam
* Ruta Ho Chi Minh
# Francesc Fontanals i Rovirosa

Francesc Fontanals i Rovirosa (Vilanova i la Geltrú 14 d'octubre de 1777 - Barcelona, 1827) fou dibuixant i gravador català.
Estudià a l'Escola de Nobles Arts de Barcelona i va ser pensionat a Madrid i a Florència on sent deixeble de Rafael Morghen va conèixer l'aiguafort i d'altres procediments calcogràfics que el van ajudar a traduir retrats i pintures religioses al llenguatge del gravat. Per motius desconeguts va ser deportat pels francesos a Dijon on estigué presoner entre 1808 i 1814. Allà assimilà la tècnica francesa de gravar del segle xviii i d'aquella estada en queda un àlbum de dibuixos dipositat a la Biblioteca de Catalunya.
Els darrers anys de la seva vida fou sotsdirector de dibuix de l'escola de Llotja de Barcelona. Actualment es poden trobar obres seves al Museu Nacional d'Art de Catalunya i a la Biblioteca Museu Víctor Balaguer.

## Referències

* ↑ «Francesc Fontanals i Rovirosa». Gran Enciclopèdia Catalana. Barcelona: Grup Enciclopèdia Catalana.
* ↑ Puig Rovira, Francesc. Diccionari biogràfic de Vilanova i la Geltrú. Vilanova i la Geltrú: El Cep i la Nansa, 2003.

## Bibliografia

* Quílez Corella, Francesc Miquel «Aportacions documentals per al coneixement de la vida i l'obra del gravador Francesc Fontanals i Rovirosa». Butlletí del Museu Nacional d'Art de Catalunya, 5, 2001, pàg. 93 - 108.
# Dipturus wuhanlingi

Dipturus wuhanlingi és una espècie de peix de la família dels raids i de l'ordre dels raïformes.

## Morfologia

* Els mascles poden assolir 66,8 cm de longitud total i les femelles 78,4.

## Hàbitat

És un peix marí, subtropical i bentopelàgic.

## Distribució geogràfica

Es troba a Àsia: el sud del mar de la Xina Oriental i el nord del Mar de la Xina Meridional.

## Observacions

És inofensiu per als humans.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri.
* ↑ BioLib (anglès)
* ↑ Jeong, C.-H. & Nakabo, T., 2008. Dipturus wuhanlingi, a new species of skates (Elasmobranchii: Rajidae) from China. Ichthyological Research, 55 (2): 183-190.
* 1 2 3 4 FishBase (anglès)

## Enllaços externs

* AQUATAB
# Dipturus trachyderma

Dipturus trachyderma és una espècie de peix marí de la família dels raids i de l'ordre dels raïformes.
És ovípar i els ous tenen com unes banyes a la closca. És un peix marí i d'aigües profundes que viu entre 93–450 m de fondària. Es troba a l'Argentina, Xile i l'Uruguai.
És inofensiu per als humans.

## Referències

* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* 1 2 Garilao, Cristina V.; Abucay, Luisa. «Dipturus trachyderma (Krefft & Stehmann, 1975) Ray» (en anglès). FishBase.
* ↑ «Dipturus trachyderma was reported from 3 countries/islands» (en anglès). FishBase.
# Dordtsche Kil

El Dordtse Kil (abans del 1947: Dordtsche Kil) és un petit riu situat a la província d'Holanda Meridional, als Països Baixos. Aquest riu es forma amb les marees, formant una connexió entre l'Oude Maas i el Hollands Diep. En bona part aquest riu és artificial, en origen, ja que hi ha hagut molt poques marees fins al segle xix.

## Ponts

Hi ha una connexió entre l'illa de Hoeksche Waard a l'oest i l'illa de Dordrecht a l'est, el Kiltunnel.

## Referències

* ↑ «Dordtsche Kil» (en dutch). Rijkswaterstaat.
# Dodecàedre pentakis

En geometria, el dodecàedre pentakis és un dels tretze políedres de Catalan, dual de l'icosàedre truncat.
Es pot obtenir enganxant piràmides pentagonals a cada una de les 12 cares del dodecàedre. Les seves 60 cares són triangles isòsceles que tenen el costat més llarg que mesura ${\begin{matrix}{{9-{\sqrt {5}}} \over 6}\end{matrix}}$ vegades la longitud dels altres dos.

## Àrea i volum

Les fórmules per calcular l'àrea A i el volum V d'un dodecàedre pentakis tal que les seves arestes més curtes tenen longitud a són les següents:
    $A={\begin{matrix}{5 \over 3}\end{matrix}}{\sqrt {{\begin{matrix}{1 \over 2}\end{matrix}}(421+63{\sqrt {5}})}}a^{2}$
    $V={\begin{matrix}{5 \over 36}\end{matrix}}(41+25{\sqrt {5}})a^{3}$

## Simetries

El grup de simetria del dodecàedre pentakis té 120 elements, és el grup icosàedric I$_h$. És el mateix grup de simetria que el de l'icosàedre, el dodecàedre i el icosidodecàedre.

## Altres sòlids relacionats

Les 30 arestes més llargues del dodecàedre pentakis i els 20 vèrtex en què concorren, és a dir els vèrtexs en què hi concorren 6 cares, són arestes i vèrtex d'un dodecàedre. Els altres 12 vèrtex del dodecàedre pentakis són vèrtex d'un icosàedre.

## Vegeu també

* Políedre arquimedià
* Políedre de Catalan
* Políedre regular
* Sòlid platònic
* Sòlid de Johnson

## Bibliografia

* H. M. Cundy & A. P. Rollett. I modelli matematici. Milà: Feltrinelli, 1974.
* Dedò, Maria. Forme, simmetria e topologia. Bolonya: Decibel & Zanichelli, 1999. ISBN 88-08-09615-7.

## Enllaços externs

* Políedres I Arxivat 2009-05-09 a Wayback Machine. Pàgina 24
* Pentakis Dodecahedron dodecàedre pentakis a Wolfram Mathworld (anglès)
* Paper models of Archimedean solids (anglès)
# Earl Foster Thomson

Earl Foster Thomson (Cleveland, Estats Units 1900 - Santa Bàrbara 1971) fou un genet estatunidenc, guanyador de cinc medalles olímpiques.

## Biografia

Va néixer el 14 d'agost de 1900 a la ciutat de Cleveland, població situada a l'estat d'Ohio.
Va morir a la seva residència de Santa Bàrbara (Califòrnia) el 5 de juliol de 1971.

## Carrera esportiva

Especialista en la modalitat de concurs complet d'equitació, tot i que també va participar en proves de doma clàssica, va participar als 31 anys en els Jocs Olímpics d'Estiu de 1932 realitzats a Los Angeles (Estats Units), on va aconseguir guanyar la medalla d'or en el concurs complet d'equitació per equips i la medalla de plata en la prova individual d'aquesta modalitat amb el cavall Jenny Camp. En els Jocs Olímpics d'Estiu de 1936 realitzats a Berlín (Alemanya nazi) va aconseguir revalidar la seva medalla de plata en la prova individual, si bé en la prova per equips no aconseguiren finalitzar la competició. En els Jocs Olímpics d'Estiu de 1948 celebrats a Londres (Regne Unit) aconseguí guanyar novament la medalla d'or en la prova per equips del concurs complet, finalitzant així mateix vint-i-unè en la prova individual amb el cavall Reno Rhythm. En aquests mateixos Jocs participà en les proves de doma, aconseguint guanyar la medalla de plata en la prova per equips i finalitzant vuitè en la prova individual amb el cavall Pancraft.
En els Jocs Olímpics d'estiu de 1952 realitzats a Hèlsinki (Finlàndia) fou jutge de competició i en els Jocs Olímpics d'estiu de 1960 realitzats a Roma (Itàlia) fou cap de l'equip nord-americà desplaçat als Jocs.
# Dugesia debeauchampi

Dugesia debeauchampi és una espècie de triclàdide dugèsid que habita l'aigua dolça de l'illa de Nosy Be, Madagascar. El nom específic fa referència al Dr. P. de Beauchamp, que va contribuir al coneixement dels triclàdides en general i de les Dugesia en particular.

## Referències

* ↑ de Vries, Elizabeth J. «A synopsis of the nominal species of the subgenus Dugesia (Platyhelminthes: Tricladida: Paludicola) from Africa and Madagascar» (en anglès). Zoological Journal of the Linnean Society, 92, 4, 01-04-1988, pàg. 345–382. DOI: 10.1111/j.1096-3642.1988.tb01729.x.
Espècies de Dugesia :
# Dugesia elegans

Dugesia elegans és una espècie de triclàdide dugèsid que habita l'aigua dolça de l'illa de Rodes, Grècia. Aquesta espècie de Dugesia, de la qual només es coneixen espècimens sexuals, presenta una dotació cromosòmica de 2n=16, únicament amb cromosomes metacèntrics.

## Referències

* 1 2 De Vries, E. J., 1984. On the species of the Dugesia gonocephala group (Platyhelminthes, Turbellaria, Tricladida) from Greece. Bijdragen tot de Dierkunde 54:101-126
Espècies de Dugesia :
# Double Platinum

Double Platinum és l'àlbum en directe de la banda Kiss.

## Llista de cançons

Disc 1
* Strutter '78 – 03:41
* Do You Love Me? – 03:33
* Hard Luck Woman – 03:24
* Calling Dr. Love – 03:20
* Let Me Go, Rock 'N Roll – 02:15
* Love Gun – 03:27
* God of Thunder – 04:30
* Firehouse – 03:20
* Hotter Than Hell – 03:30
* I Want You – 03:02
Disc 2
* Deuce – 03:02
* 100,000 Years – 03:24
* Detroit Rock City – 04:26
* Rock Bottom (intro)/She – 05:27
* Rock And Roll All Nite – 02:45
* Beth – 02:45
* Makin' Love – 03:12
* C'mon And Love Me – 02:54
* Cold Gin – 04:31
* Black Diamond – 04:14

## Referències

* ↑ «Double Platinum - Kiss | Songs, Reviews, Credits | AllMusic». [Consulta: 11 agost 2018].
# Eduardo Cubells Ridaura

Eduardo Cubells Ridaura (Algirós, Ciutat de València, 17 de gener de 1900 - 13 de març de 1964) va ser un futbolista valencià, conegut per ser el primer jugador a disputar un partit de caràcter internacional de la història del València CF. Era conegut amb el sobrenom de Cucala. Va ser internacional amb la selecció espanyola.

## Biografia

Nascut al barri d'Algirós, Cubells va jugar al futbol a alguns dels equips desapareguts que hi havia a València a les primeries del segle xx, com el Rat-Penat o el Deportivo Español per a pasar al València FC quan aquest es va fundar. També va jugar breument al Sevilla FC, quan es va mudar amb la seua família a la ciutat andalusa, si bé prompte tornaria a València per jugar amb el seu equip. Va ser el primer jugador de l'equip merengot en debutar amb la selecció espanyola, a mitjan anys 20. També va ser un dels primers ídols dels de Mestalla, junt a Arturo Montesinos, Montes, amb qui tenia una gran amistat, malgrat la rivalitat dels aficionats ("montistes" i "cubellistes").
Futbolista semi-professional, va retirar-se quan comptava amb 28 anys, per a dedicar-se a la botiga d'ultramarins familiar, si bé també va ser entrenador del València CF entre d'altres, la temporada en què va aconseguir-se la segona lliga, i després, secretari tècnic del club.
Com a entrenador, va entrenar també a la selecció Valenciana de futbol al partit amistós contra Catalunya celebrat a Montjuïc durant la Guerra Civil Espanyola, que va ser organitzat per l'aleshores president valencianista, Josep Rodríguez i Tortajada.

## Referències

* ↑ «El primer internacional valenciano Eduardo Cubells ha muerto». Mundo Deportivo, 14-03-1964.
* 1 2 3 4 5 6 7 «Eduardo Cubells». València CF. [Consulta: 2 novembre 2011].
* ↑ «Mañana, un gran programa Valencia - Catalunya». Mundo Deportivo, 17-10-1936.
* 1 2 Eduardo Cubells Arxivat 2008-12-24 a Wayback Machine. a l'enciclopèdia de Somosche. (castellà)
* 1 2 3 4 Eduardo Cubells: de Cucala a Pelé en Mestalla a Últimes vesprades a Mestalla. (castellà)
* ↑ Josep Rodríguez Tortajada: el president proscrit a Últimes vesprades a Mestalla.

## Enllaços externs

* L'esperit d'un temps: la figura d'Eduardo Cubells a Últimes vesprades a Mestalla.
# Dècada del 1000 aC
## Esdeveniments

* 1000 aC - Catalunya: Els fenicis arriben a les costes catalanes.
* 1000 aC - Mallorca, inici del talaiòtic II. Apareixen els poblats emmurallats.
** Menorca, construcció de la naveta dels Tudons, prop de Ciutadella.

## Referències

* ↑ Casasnoves Camps, Miquel Àngel. Història de les Balears. Palma: Editorial Moll, 1998, p. 435. ISBN 84-273-4044-3.
# ETR 1000

L'ETR 1000, conegut també com a V300 Zefiro o Frecciarossa 1000 (de Trenitalia) és un tren italià d'alta velocitat d'última generació. La seva velocitat comercial màxima homologada és de 360 km/h, tot i que és capaç d'assolir 380 km/h en operacions comercials i fins als 400 km/h en màxim disseny. La seva realització i posada en exercici per l'estiu del 2015 és a càrrec de Bombardier Transportation i AnsaldoBreda.

## Història

El model de base ve sent des de 2009 el V250 Zefiro dissenyat per Pininfarina, amb algunes característiques de l'ETR 500. El 2010, Trenitalia obtingué un contracte per adquirir 50 ETR 1000 (compostos de vuit elements, amb una longitud total de 200 metres) que entraran en servei al juny del 2015.
Un model d'ETR 1000 fou presentat a Rímini a l'agost del 2012, amb el nom oficial italià Frecciarossa 1000. Mario Monti, primer ministre italià, declarà en aquella ocasió que a l'estiu del 2014 l'ETR 1000 unirá Roma i Milà en només 2 h i 20 min: és a dir, els gairebé 800 km entre les dues principals ciutats italianes seran coberts a una velocitat mitjana de gairebé 360 km/h.
El tren "Frecciarossa 1000" té capacitat per ser operatiu a les rutes d'alta velocitat de França, Alemanya, Espanya, els Països Baixos, Bèlgica i Suïssa.

## Rutes cobertes

El projecte inicial preveia l'ús de l'ETR 1000 només entre Roma i Milà, substituint els ETR 500.
Tanmateix, finalment serà utilitzat entre Roma i Nàpols (i possiblement entre Torí/Milà i Venècia, quan sigui completada aquesta ruta d'alta velocitat italiana).
En Catalunya, recorreix la línia de alta velocitat Barcelona-Madrid a càrrec de la empresa operadora iryo
S'estudia també una variant futura del Frecciarossa 1000 que cobreixi la ruta internacional entre Torí i Lió/París.

## Referències

* ↑ All'Expo con il Frecciarossa 1000) (italià)
* ↑ «Trenitalia unveils Frecciarossa 1000 (en anglès)». Arxivat de l'original el 2012-10-25. [Consulta: 20 novembre 2014].
* ↑ Fotos de la inauguració amb Monti
* ↑ Frecciarossa 1000: il Premier Mario Monti svela il treno AV del futuro, un gioiello made in Italy (www.fsnews.it) (italià)

## Vegeu també

* ETR 500
* Trenitalia
* Tren d'alta velocitat
# East Wenatchee

East Wenatchee és una població dels Estats Units a l'estat de Washington. Segons el cens del 2008 Arxivat 2011-06-08 a Wayback Machine. tenia 11.570 habitants.

## Demografia

Segons el cens del 2000, East Wenatchee tenia 5.757 habitants, 2.295 habitatges, i 1.569 famílies. La densitat de població era de 954 habitants per km².
Dels 2.295 habitatges en un 34,1% hi vivien nens de menys de 18 anys, en un 52,8% hi vivien parelles casades, en un 11,4% dones solteres, i en un 31,6% no eren unitats familiars. En el 26,3% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,9% tenia menys de 18 anys, un 8,8% entre 18 i 24, un 26,1% entre 25 i 44, un 22,1% de 45 a 60 i un 16,1% 65 anys o més.
L'edat mediana era de 37 anys. Per cada 100 dones de 18 o més anys hi havia 88 homes.
La renda mediana per habitatge era de 34.919 $ i la renda mediana per família de 41.518 $. Els homes tenien una renda mediana de 37.629 $ mentre que les dones 24.875 $. La renda per capita de la població era de 17.876 $. Aproximadament el 13,4% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Wenatchee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- East Wenatchee». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# East Village

East Village és un barri de l'illa de Manhattan a New York. Està aproximadament delimitat pel carrer 14 al nord, per l'East River a l'est, Houston Street al sud i la 3a Avinguda a l'oest. Està situat a l'est de Greenwich Village, d'on en treu el nom.
Una part del barri es deia abans Alphabet City (la ciutat alfabet), degut a les quatre avingudes A, B, C, D que el recorren. Són de fet només les avingudes de Manhattan que duen aquesta mena de nom format d'una sola lletra. D'ençà de finals dels anys 1990, la població ha canviat d'estil, més elegant i amb més mitjans econòmics.

## Dita

Dita de l'East Village (que avui no té raó de ser):
| « | Avenue A, you're Alright Avenue B, you're Brave Avenue C, you're Crazy Avenue D, you're Dead.» | « | Avenue A, tot va bé Avenue B, ets coratjós Avenue C, ets boig Avenue D, ets mort.» |

## Llocs d'interès

Llocs culturals :
* Saint Mark's Church
* Performance Space 122
Llocs turístics :
* Alphabet City i els seus jardins comunitaris.
* Tompkins Square Park, el pulmó verd de l'East Village
* Union Square, la plaça dels debats públics
* East River sidewalk, passeig al llarg de l' East River i la vista de l'skyline de Midtown

## Enllaços externs

* (anglès) East Village.com Arxivat 2006-02-19 a Wayback Machine.
# Ebtissam Mohamed

Ebtissam Zayed Ahmed Mohamed (ciutat de Suez, 25 de setembre de 1996) és una ciclista egípcia, que combina la carretera amb el ciclisme en pista. El 2016 participà en els Jocs Olímpics de Rio.

## Palmarès

* 2016
** Campiona d'Àfrica en Velocitat
** Campiona d'Àfrica en Keirin
** Campiona d'Àfrica en Puntuació
* 2017
** Campiona d'Àfrica en Persecució
** Campiona d'Àfrica en Keirin
** Campiona d'Àfrica en Scratch

## Referències

* ↑ «Ebtissam Mohamed Height-Profile». rioolympicsupdate.com. [Consulta: 6 juny 2017].

## Enllaços externs

* Fitxa a sitiodeciclismo.net
* Fitxa a cyclebase.nl
# Dommartin-le-Coq

Dommartin-le-Coq és un municipi francès situat al departament de l'Aube i a la regió del Gran Est. L'any 2007 tenia 65 habitants.

## Demografia
### Població

El 2007 la població de fet de Dommartin-le-Coq era de 65 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 26 eren l'habitatge principal de la família, 3 eren segones residències i 1 estava desocupat. Tots els 30 habitatges eren cases. Dels 26 habitatges principals, 23 estaven ocupats pels seus propietaris i 3 estaven llogats i ocupats pels llogaters; 2 tenien tres cambres, 6 en tenien quatre i 18 en tenien cinc o més. 22 habitatges disposaven pel capbaix d'una plaça de pàrquing. A 8 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Dommartin-le-Coq el 2009 :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 8 |
| 4 | 40 a 44 | 4 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 4 |
| 4 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 41 persones, 33 eren actives i 8 eren inactives. De les 33 persones actives 29 estaven ocupades (17 homes i 12 dones) i 4 estaven aturades (4 dones i 4 dones). De les 8 persones inactives 3 estaven jubilades, 4 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa immobiliària.
L'any 2000 a Dommartin-le-Coq hi havia 10 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Dommartin-le-Coq a l'INSEE.
* Évolution et structure de la population Fitxa amb el detall de dades de Dommartin-le-Coq a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.